Οργανισμός Γεωργικών Ασφαλίσεων

Ο Οργανισμός Γεωργικών Ασφαλίσεων  (ΟΓΑ) ήταν ο κρατικός φορέας κύριας ασφάλισης στην Ελλάδα και δημιουργήθηκε το 1961. Είχε ως σκοπό την παροχή συντάξεων γήρατος, χηρείας και αναπηρίας στον αγροτικό πληθυσμό της χώρας. Το 1998 είχε μετατραπεί σε «Ταμείο Κύριας Ασφάλισης Αγροτών», διευρύνοντας το φάσμα ασφαλιστικών παροχών που παρείχε. Η ιατροφαρμακευτική περίθαλψη που παρείχε, σήμερα παρέχεται από τον ΕΟΠΥΥ, η ασφαλιστική αντικαταστάθηκε την 1η Ιανουαρίου 2017 από τον ΕΦΚΑ, ενώ τις προνοιακές του παροχές (π.χ. τα οικογενειακά επιδόματα) τις ανέλαβε από τον Φεβρουάριο του 2018 ο ΟΠΕΚΑ, ο οποίος είναι και η μετεξέλιξη του ΟΓΑ.

Αγροτική Εστία 
Από το 2003 εφαρμόζεται ο θεσμός της Αγροτικής Εστίας, στα πλαίσια της αναβάθμισης των παροχών του ΟΓΑ προς τους ασφαλισμένους του. Πρόκειται για προγράμματα κοινωνικού τουρισμού, ενημέρωσης και πληροφόρησης του αγροτικού πληθυσμού, παροχή χρηματικών βοηθημάτων σε πολύτεκνες οικογένειες ή για επιμορφωτικά σεμινάρια νέων αγροτών ή για την παρακολούθηση αγροτικών συνεδρίων.

Διατελέσαντες διοικητές 
Πρώτος διοικητής του ΟΓΑ ήταν ο Αντώνιος Μπερνάρης. Ο διάδοχός του, Χρήστος Ανδρικόπουλος, απεβίωσε εν ενεργεία το 1980.

Παραπομπές

Σημειώσεις 
Οικογενειακά επιδόματα ΟΓΑ

Οργανισμός Γεωργικών Ασφαλίσεων